google/wiki40b huggingface dataset:
ऋचा चड्ढा

प्रराम्भिक जीवन

ऋचा का जन्म 28 दिसम्बर 1988 में अमृतसर, पंजाब में हुआ, लेकिन बाद में वह दिल्ली आ गईं। ऋचा ने अपने फिल्मी सफर की शुरुआत साल 2008 में आई कॉमेडी ड्रामा फिल्म ‘ओए लक्की! लक्की ओए’ से की थी। शुरुवाती दिनों में ऋचा ने भारत के अलावा पाकिस्तान में भी कई नाटक प्रस्तुत किए हैं।

करियर

ऋचा ने अपने करियर की शुरुआत मॉडलिंग से की थी और इसके बाद उन्होंने थिएटर की ओर अपना रुख कर लिया।
ऋचा को उनकी बॉलीवुड डेब्यू फिल्म ‘ओए लक्की! लक्की ओए’ में निभाए गए किरदार के लिए काफी वाहवाही मिली। इस फिल्म के बाद ऋचा ‘बेनी एंड बबलू’ में भी नज़र आईं, लेकिन उनकी यह फिल्म कुछ खास नहीं चली।
ऋचा ने पहली बार सुर्खियां साल 2012 में आई फिल्म ‘गैंग्स ऑफ वासेपुर’ से बटोरी। फिल्म में नगमा खातून का किरदार निभाने वाली ऋचा को इस फिल्म के लिए सबकी जमकर वाहवाही मिली। इस फिल्म के बाद वह ‘गैंग्स ऑफ वासेपुर-2’ में नज़र आईं और एक बार फिर उन्होंने अपने अभिनय का दमखम दिखाया।"
ऋचा बीते साल यानी 2013 में भी तीन फिल्मों में नजर आईं। उनकी ये तीन फिल्में थीं ‘फुकरे’, ‘शॉर्ट्स’ और ‘राम-लीला’। इन तीनों फिल्मों में से फिल्म ‘फुकरे’ और ‘राम-लीला’ में ऋचा के अभिनय की सबने सराहना की, खास तौर पर उन्हें 'राम-लीला' में रसीला के अंदाज में काफी पसंद किया गया। ऋचा के पास 2014 में भी कई फिल्में हैं, जिनमें ‘घूमकेतू’ और तमंचे प्रमुख है।
२४५२ ईसा पूर्व

२४५२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४५२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
व्यतिकरणमिति

व्यतिकरणमापी

यह एक प्रकाशीय युक्ति है, जो प्रकाश की एक किरण को एक या अनेक भागों में विभक्त करने के बाद इन भागों को एक में मिलाकर व्यतिकरण उत्पन्न करती है। यह युक्ति दूरी, कोण, गति, विस्थापन या अपवर्तनांक का मापन तथा संकीर्ण स्पेक्ट्रम क्षेत्र का विश्लेषण प्रकाश की किरणों के व्यतिकरण से करती है। प्रकाश का वेग निकालने के लिये भी प्रयुक्त होती है। इसके उपयोग से दूरी आदि के मापन में प्रयुक्त प्रकाश की तरंगदैर्ध्य के कोटि की यथार्थता (accuracy) प्राप्त होती है।

मूलभूत सिद्धान्त

व्यतिकरणमापी अध्यारोपण के सिद्धान्त पर कार्य करता है। जब प्रकाश की दो तरंगें मिलती हैं, तब व्यतिकरण होता है।
जब एक प्रकाशतरंग का तरंगशृंग (crest) प्रकाश की दूसरी तरंग के तरंगशृंग से तथा एक का गर्त (trough) दूसरे के गर्त से मिलता है, तब प्रकाश तीव्र होता है; पर इसके विपरीत जब एक तरंग का तरंगशृंग दूसरी तरंग के गर्त से मिलता है, तब प्रकाश की दोनों तरंगों का प्रकाश निरसित हो जाता है, अर्थात्‌ अंधकार हो जाता है। यही व्यतिकरण है।
व्यतिकरण के लिये प्रायः प्रकाश अथवा कोई अन्य विद्युतचुम्बकीय तरंग प्रयोग की जाती है। प्रायः प्रकाश के किसी पुंज (बीम) को किसी ग्रिड या 'अर्ध दर्पण' द्वारा दो भागों में बांट देते हैं। इसके बाद इनको अलग-अलग मार्गों से होकर ले जाया जाता है और किसी स्थान पर दोनों का व्यतिकरण कराया जाता है। जब ये पुंज मूल पुंज से अलग हुए थे तब तो एक ही कला (फेज) में थे किन्तु बाद में अलग-अलग दूरी चलने के कारण उनमें कलान्तर आ जाता है और इनके व्यतिकरण से प्राप्त पैटर्न इनके बीच के कलान्तर पर निर्भर करता है।

उपयोग

आधुनिक काल में व्यतिकरणमापी का उपयोग बढ़ता जा रहा है। कोयले की खानों की हवा में मिथेन\मेथेन द्वारा होनेवाले प्रदूषण का पता लगाने के लिए परिवहनीय व्यावहारिक व्यतिकरणमापी का उपयोग किया जाता है। अत्यधिक उच्च ताप, जैसे वात्या भट्टी का ताप, तथा पेंच की परिशुद्धता की जाँच के लिए भी व्यतिकरणमापी प्रयुक्त किया जा रहा है। व्यतिकरणमापी से 1 इंच के 1/10,00,00,000 तक की शुद्धता की जाँच की जा सकती है।
शिव खेड़ा

शिव खेड़ा अमेरिका में "क्वालिफाइड लर्निग सिस्टम इंक" के संस्थापक हैं। वह प्रख्यात पुस्तक "जीत आपकी" के लेखक हैं। एक लेखक होने के साथ साथ वह एक मोटिवेशनल स्पीकर और ग्रेट थिंकर भी हैं.

आलोचना

शिव खेड़ा की पुस्तक "यू कैन विन" की इस बात के लिये काफी आलोचना जुई है कि उन्होंने काफी सामग्री किसी दूसरी पुस्तक से ली है। ७३ प्रतिशत चुटकुले एवं सूक्तियाँ भी ७० वर्षीय अमृत लाल जी की पुस्तक "एनफ़ इज़ एनफ़" से ली गई हैं।
इस्तिक़्लाल पार्टी

इस्तिक़्लाल पार्टी (Parti Istiqlal/حزب الإستقلال) मोरोक्को का एक राष्ट्रवादी राजनीतिक दल है।
इस दल का युवा संगठन Jeunesse du Parti Istiqlal है।
२००२ के संसदीय चुनाव में इस दल को ४८ सीटें मिले।
त्रिविम ध्वनि

त्रिविम ध्वनि (Stereophonic sound या केवल  stereo) ध्वनि के पुनरुत्पादन की एक विधि है जिसको सुनने पर ऐसा भ्रम होता है कि वह ध्वनि अनेक दिशाओं से आ रही है, न कि किसी एक दिशा से। इसके लिए प्रायः दो या दो से अधिक स्वतन्त्र ध्वनि चैनेलों का उपयोग किया जाता है और दो से अधिक लाउडस्पीकर भी लगाये जाते हैं।
आर. बाल्की

करियर

उन्होंने 23 साल की उम्र में मुद्रा के साथ अपना करियर शुरू किया। उनका जुनून हमेशा से फिल्मी निर्माण रहा; कॉलेज के बाद, उन्होंने निर्देशन में कोर्स करने के लिए मद्रास फिल्म इंस्टीट्यूट में आवेदन किया। हालांकि, वह साक्षात्कार पैनल उन्हें पसंद नहीं आया और वह बाहर चले आये। इसके बाद, उन्होंने फिल्म इंस्टीट्यूट के सामने एक कॉलेज में सीधे मास्टर्स इन कंप्यूटर एप्लीकेशन (MCA) कोर्स में प्रवेश लिया। उनें हमेशा से कंप्यूटर पसंद था, इसलिए उन्होंने सोचा कि वह इस पाठ्यक्रम में कुछ अच्छा कर सकते हैं। तीन साल तक वहां अध्ययन करने के बाद, उपस्थिति न होने के कारण उन्हें अन्तिम वर्ष बाहर निकाल दिया गया। उनके अनुसार, जिसका मुख्य कारण उन्होंने बहुत क्रिकेट खेलना और फिल्में देखना बताया था। 
जब वह अपना करियर शुरू कर रहे थे तब उनके आदर्श रमेश सिप्पी थे; वह विज्ञापन में उनका अनुकरण करना चाहता थे और सिप्पी से बहुत बाद में मिले। 
बाल्की ने 'सर्फ एक्सेल' के लिए "दाग अच्छे हैं", 'टाटा टी' के विज्ञापन के लिये "जागो रे" और आइडिया सेल्युलर के विज्ञापन के लिये "वॉक व्हेन यू टॉक"  जैसे जिंगल दिये। उन्होंने चीनी कम (2007) को लिखा और निर्देशित किया, जिसमें अमिताभ बच्चन और तब्बू ने अभिनय किया था। उनकी दूसरी फीचर फ़िल्म समीक्षकों द्वारा प्रशंसित और व्यावसायिक रूप से सफल पा, (सुनील मनचंदा द्वारा निर्मित) थी, जिसे 4 दिसंबर 2009 को रिलीज़ किया गया, जिसमें अमिताभ, उनके बेटे अभिषेक बच्चन और विद्या बालन ने अभिनय किया था। शमिताभ, अमिताभ बच्चन, तमिल अभिनेता धनुष और अक्षरा हासन द्वारा अभिनीत उनका तीसरा हिन्दी फ़िल्म है, फ़िल्म 6 फरवरी 2015 को रिलीज हुई थी। उनकी हालिया निर्देशित फिल्म " की एंड का " 1 अप्रैल 2016 को प्रदर्शित हुई जिसमें करीना कपूर और अर्जुन कपूर ने अभिनय किया था। 
प्रख्यात भारतीय संगीतकार इलैयाराजा उनके पसंदीदा संगीतकार हैं। बाल्की ने एक बार टिप्पणी की, "मेरी सबसे बड़ी प्रेरणा इलैयाराजा का संगीत रहा है; यह उनका संगीत था, जिसने मुझे पहली बार सिनेमा में दिलचस्पी दिखाई।"  उन्होंने पीसी श्रीराम के साथ मिलकर काम किया है।

व्यक्तिगत जीवन

बाल्की की शादी गौरी शिंदे से 2007 से हुई है। वह एक भारतीय विज्ञापन फिल्म और फीचर फिल्म निर्देशक हैं।

पुरस्कार एवं नामांकन

पा ने 16वें स्टार स्क्रीन अवार्ड्स में 14 नामांकन प्राप्त किए और उनमें से पांच पुरस्कार जीते।
अंकगणित

अंकगणित (ग्रीक मेंΑριθμητική, जर्मन मेंArithmetik, अंग्रेजी मेंArithmetic) गणित की तीन बड़ी शाखाओं में से एक है। अंकों तथा संख्याओं की गणनाओं से सम्बंधित गणित की शाखा को अंकगणित कहा जाता हैं। यह गणित की मौलिक शाखा है तथा इसी से गणित की प्रारम्भिक शिक्षा का आरम्भ होता है। प्रत्येक मनुष्य अपने दैनिक जीवन में प्रायः अंकगणित का उपयोग करता है। अंकगणित के अन्तर्गत जोड़, घटाना, गुणा, भाग, भिन्न, दशमलव आदि प्रक्रियाएँ आती हैं।

इतिहास

मनुष्य आरम्भ से ही सामाजिक प्राणी रहा है तथा अपने प्रारम्भिक काल में कबीला बना कर रहा करता था। जब कबीले के सदस्यों में वृद्धि होने पर उनकी गिनती करने के लिये अंकों की आवश्यकता पड़ी। अंक बनाने के लिये मनुष्य की अंगुलियाँ आधार बनीं। अंको के इतिहास के विषय में बहुत कम जानकारियाँ उपलब्ध हैं। कहा जाता है कि ईसा पूर्व 1850 में बेबीलोन के निवासी गणित की प्रारम्भिक प्रक्रियाओं से अच्छी तरह से परिचित थे। भारत में अंकगणित का ज्ञान अत्यन्त प्राचीनकाल से रहा है तथा वेदों में गणितीय प्रक्रियाओं का उल्लेख है। शून्य भी भारत की ही देन है।

अंक

शून्य से लेकर नौ को प्रदर्शित करने वाले संकेतों को अंक कहते हैं। अंक ही गणित का मूल है। दैनिक जीवन के अधिकांश कार्यों में अंकों का प्रयोग होता है।
== संख्या 
एक से अधिक अंकों को एक के पास एक रखने से संख्या बनती है। अंक केवल दस होते हैं किन्तु संख्याएँ अनन्त हैं।

जोड़

जब किसी संख्या या अंक में एक या एक से अधिक संख्या या अंक को मिलाया जाता है तो उसे जोड़ (en:Addition) कहते हैं। जोड़ को + चिह्न से प्रदर्शित किया जाता है। 
उदाहरणः

10 + 10 = 20

25 + 50 =75

घटाना

जोड़ने की प्रक्रिया के विरुद्ध प्रक्रिया को घटाना (en:Subtraction) कहा जाता है। जब किसी संख्या अथवा अंक से किसी दूसरी संख्या या अंक को कम किया जाता है तो उसे घटाना कहा जाता है। घटाने को - चिह्न से प्रदर्शित किया जाता है। 
उदाहरणः
14 - 6 = 8 

२४-१० = १४

गुणा

जब किसी संख्या अथवा अंक में उसी संख्या अथवा अंक को एक या एक से अधिक बार जोड़ा जाता है तो उसे गुणा (en:Multiplication) कहते हैं। संख्या अथवा अंक को जितनी बार जोड़ा जाता है वह उतनी ही बार गुणा होता है। गुणा को x चिह्न से प्रदर्शित किया जाता है। 
उदाहरणः

2 x 4 = 8

भाग

गुणा करने की प्रक्रिया के विरुद्ध प्रक्रिया को भाग (en:Division) कहा जाता है। जब किसी संख्या अथवा अंक में किसी संख्या अथवा अंक को एक से अधिक बार घटाया जाता है तो उसे भाग कहते हैं। संख्या अथवा अंक को जितनी बार विभाजित किया जाता है, उतनी ही बार भाग देना होता है। भाग को / चिह्न से प्रदर्शित किया जाता है। 
उदाहरणः
4 / 2 = 2
जोमाय शष्टि

दंतकथा

भारत के संस्कृति में ही जमाई को ज़्याद महत्व दिय जाता है और बंगाल का यह पर्व इसी को दर्शाता है। इस पर्व का आचरण बंगाल की संस्कृति का अविभाजित अंग है।
केहेतें है की एक बार  एक लालची बूढी औरत थी। वह हमेशा सारा खान खा जाती थी और दोश बिल्लि पर डाल देती थी। बिल्लि माँ शाष्टि की वाहान थी और वह जाकर माँ से बूढी औरत की शिकायत करती है। माँ शाष्टि उस औरत को सबक सिखाने के लिये उसकी बेटी और दामाद को ले लेति है। अपनी गलती मानते हुए बूढी औरत माँ की पूजा करती है और माँ उसे उस्के बेटी और दामाद लोटाती है।
इसी से प्रेरणा ले कर आज ह.जारों माँ और सासु माँ यह त्योहार मनाते हैं।

रसम रिवाज

इस पर्व को बडे अनोके तरीके से मनाया जाता है। सास अपने जमाई और बेटी को घर पर बुलाती है। सास अनेक रसम रिवाज करती है । 
सुबा सुबा नहा कर, एक थाल में  दुर्बो (घास), दाना और पांच तरह के फल लेती है और शष्टि पूजा किरती है। शष्टि पूज के बाद पवित्र जल को छिडकाया जाता है और सास अपने बेटी और जमाई के लम्बे आयु की कमना करती है। 
पूजा के बाद सास जमाई को खूब सारे तोफे देती है और उसके सिर पर हाथ रख कर उसकी लम्बी आयु की कामना करती है।

भोजन

कहते है आदमी के दिल तक का रासत उस के पेट से हो कर जाता है। भोजन इस पर्व का एक महत्वपूर्ण भाग है।लुची और अलुर की तरकारी, मोरिची लुची और हिंग देया अलुर तरकारी आदि सुबह का नाशताचावल, बैंगन भाजा, मूँग दाल, प्याज के पकोडे, मच्ची आदि दोपहर का भोजन।
मीठे मे आम दोइ, मिश्ति दोइ, दोर्बेश आदि बनता है।
खगोलीय निर्देशांक पद्धति

खगोलीय निर्देशांक पद्धति (celestial coordinate system) ब्रह्माण्ड में किसी भी प्रकार की खगोलीय वस्तु (ग्रह, उपग्रह, तारा, गैलेक्सी, नीहारिका, वग़ैराह) का स्थान निर्धारित करने का एक तरीक़ा है। जहाँ तक मनुष्यों का अनुभव है पूरा ब्रह्माण्ड एक तीन आयामों (डायमेंशन) वाला दिक् (स्पेस) है। इसमें एक निर्देशांक पद्धति के ज़रिये किसी भी स्थान को अंकों के साथ बताया जा सकता है।
प्रकृति पुरुष कालिदास (नाटक)

प्रकृति पुरुष कालिदास शिवमंगल सिंह सुमन की रचना है।
मूलक (राजा)

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
लाला भगवानदीन

लाला भगवानदीन (1866 - 1930) हिन्दी के विद्वान एवं साहित्यसेवी थे। वे डॉ॰ श्यामसुन्दर दास तथा आचार्य रामचन्द्र शुक्ल के ये प्रमुख सहयोगी रहे थे। उन्होने हिन्दी शब्दसागर के निर्माण में सहायक सम्पादक के रूप में महान योगदान दिया। ये छन्दशास्त्र के ज्ञाता थे। काशी (वर्तमान बनारस) मुख्य रूप से इनकी कर्मस्थली रही। वे गया से प्रकाशित होने वाली पत्रिका के सम्पादक भी रहे।
धर्म और विज्ञान, वीर प्रताप, वीर बालक इनकी प्रारम्भिक रचनाएँ थीं। 'रामचन्द्रिका', 'कविप्रिया', 'रसिकप्रिया, कवितावली', 'बिहारी सतसई' की प्रामाणिक टीकाएँ भी इन्होंने लिखीं। ‘अलंकार मंजूषा’, 'व्यंगार्थ मंजूषा’ हिन्दी काव्यशास्त्र की महत्वपूर्ण पुस्तक रही। ‘नवीन बीन’ तथा ‘नदी में दीन’ लाला भगवानदीन के काव्य रचना संग्रह है। ‘वीर पंचरत्न’ वीरतापूर्ण काव्य संग्रह है।
सुरभि चंदना

सुरभी चंदना ([suːrbʱiː tʃaːnɖnaː]) एक भारतीय टेलीविजन अभिनेत्री है। उन्होंने ज़ी टीवी के क़ुबूल है में हया का किरदार निभाकर अच्छी सफलता पाई। वह स्टार प्लस के इश्क़बाज़ में अन्निका की भूमिका के ज़रिए लोगों के दिलों में अपना जगह  बनाई ।उन्होंने इश्क़बाज़ के स्पिन-ऑफ़ तथा दिल बोले ओबेरॉय में भी काम कर चुकी है।  प्र्् ।

करियर

अपने करियर की शुरुआत में, चंदना ने कई ब्रांड के विज्ञापन और टीवी के विज्ञापन किए। उनके परिवार से कोई फिल्म उद्योग में नहीं होने के बावजूद उन्होंने छोटी-मोटी भूमिकाएं निभानी शुरू की। २००९ में सब टीवी के लोकप्रिय धारावाहिक तारक मेहता का उल्टा चश्मा में स्वीटी के रूप में उनकी भूमिका निभाई थी। २०१३ में वह स्टार प्लस के धारावाहिक एक ननद की खुशियों की चाबी-मेरी भाभी में सुजैन का किरदार निभाया।
उन्होंने २०१४ में विद्या बालन अभिनीत फिल्म बॉबी जासूस में आमना खान/अदिति की भी भूमिका निभाई और सोनी के आहट धारावाहिक के एक एपिसोड में भूमिका निभाई।
वर्तमान में, चंदना स्टार प्लस के इश्क़बाज़ में अन्निका की भूमिका निभा रही हैं। इश्कबाज की सफलता के बाद, चंदना ने स्टार प्लस पर फराह खान के रियल्टी शो "लिप सिंग बैटल" के एपिसोड ६ में नजर आयीं।
जॉन डेविस

जॉन डेविस भूतपूर्व अमेरिकी अंतरिक्ष यात्री है।
डेविस का अंतरिक्ष में ६७३ घंटे तक लॉग इन का समय ६७३ घंटे तक का है। उन्होंने १९७१ में हंट्सविले हाई स्कूल से स्नातक की उपाधि प्राप्त की, १९७५ में जॉर्जिया इंस्टीट्यूट ऑफ टेक्नोलॉजी से लागू जीव विज्ञान में विज्ञान की डिग्री प्राप्त की और १९७७ में ऑबर्न यूनिवर्सिटी से मैकेनिकल इंजीनियरिंग में स्नातक की उपाधि प्राप्त की।"Remembering Huntsville Astronaut Jan Davis' First Space Shuttle Flight". WHNT News. Retrieved 19 April 2016. १९८३ में हंट्सविल में अलबामा विश्वविद्यालय में मैकेनिकल इंजीनियरिंग में उन्होंने विज्ञान की डिग्री और १९८५ में डॉक्टरेट की उपाधि प्राप्त की। १९७७ में औबर्न विश्वविद्यालय से स्नातक होने के बाद, डेविस टेक्सास के बेलायर में टेक्साको में शामिल हो गई, जो तृतीयक तेल की वसूली में पेट्रोलियम इंजीनियर के रूप में काम करती थी। उन्होंने १९७९ में नासा के मार्शल स्पेस फ्लाइट सेंटर के लिए एक एयरोस्पेस इंजीनियर के रूप में काम करना प्रारम्भ किया। १९८६ में, उन्हें स्ट्रक्चरल एनालिसिस डिवीजन में टीम के नेता के रूप में नामित किया गया था, और उनकी टीम हबल स्पेस टेलीस्कॉप (एचएसटी), एचएसटी रखरखाव मिशन और एडवांस्ड एक्स-रे एस्ट्रोफिजिक्स सुविधा के संरचनात्मक विश्लेषण और सत्यापन के लिए जिम्मेदार थी।
एयर मागरेब

यह विश्व की एक प्रमुख वायुयान सेवा हैं।
चालान

चालान किसी उत्पाद-प्रदाता  या सेवा-प्रदाता द्वारा क्रेता को भेजा गया बिल है। दूसरे शब्दों में, चालान माल या सेवाओं के खरीदार और विक्रेता के बीच समझौते का एक लिखित सत्यापन है। चालान आपके व्यवसाय के बहीखाता और लेखा रिकॉर्डकीपिंग सिस्टम का एक महत्वपूर्ण हिस्सा हैं क्योंकि वे विक्रय लेनदेन रिकॉर्ड करते हैं। भारत और पाकिस्तान में इसका उपयोग होता है।
चालान प्राप्त वस्तुओं के लिए भुगतान करने के लिए खरीदार के दायित्व को दर्शाता है। चालान, पूर्वभुगतान पर किए गए डिलीवरी पर लागू नहीं होता है। चालान में दिनांक, संख्या, माल का एक संक्षिप्त विवरण, उत्पत्ति का देश, मात्रा और मूल्य प्रति इकाई (इकाई), कुल लागत, वितरण की शर्तें आदि अवश्य होनी चाहिए।

उपयोग

१) यातायात के नियमों का उल्लंघन करने पर यातायात पुलिस चालान देती है जिसका भुगतान नगद, ई-सेवा द्वारा या किसी अन्य तरीके से करना होता है।
ब्लाइद ट्रॅगोपॅन

पर्याय

इसे असम में हुरहुरिया या सान सुरई, नागा भाषा में आघा, आओघो, ग्नू, कूकी भाषा में चिङथो तथा तिब्बती में बॉप कहते हैं।

विचरण क्षेत्र

यह पक्षी भूटान से लेकर भारत के पूर्वोत्तर प्रांत अरुणाचल प्रदेश, नागालैंड, मिज़ोरम, मणिपुर से लेकर उत्तरीय म्यान्मार, दक्षिण-पूर्वी तिब्बत तथा पश्चिमोत्तर यूनान (चीन) में छोटी और छितरी हुयी आबादी में पाया जाता है। हाल के अन्वेषण से पता चला है कि यह भारत में दुर्लभ है हालांकि नागालैंड और अरुणाचल प्रदेश के कुछ स्थानों में यह स्थानीय रूप से आम पाया जाता है।

आबादी

इस पक्षी की आबादी का अनुमान २,५०० से ९,९९९ तक लगाया गया है और यह निरंतर घटती जा रही है।
जयपुर-अतरौली घराना

अलीगढ़ के निकट स्थित अतरौली नामक गांव में काली खां तथा चांद खां नामक भाइयों द्वारा स्थापित यह घराना धुपद गायकी के लिए प्रसिद्ध है।इस घराने के संगीत कारों में छज्जू खां ,हुसैन खां,खैराती खां आदी हैं।
परासरण

परासरण (Osmosis) दो भिन्न सान्द्रता वाले घोलों के बीच होनेवाली एक विशेष प्रकार की विसरण क्रिया है जो एक अर्धपारगम्य झिल्ली के द्वारा होती है। इसमें विलायक (घोलक) के अणु कम सान्द्रता वाले घोल से अधिक सान्द्रता वाले घोल की ओर गति करते हैं। यह एक भौतिक क्रिया है जिसमें घोलक के अणु बिना किसी बाह्य उर्जा के प्रयोग के अर्धपारगम्य झिल्ली से होकर गति करते हैं। विलेय (घुल्य) के अणु गति नहीं करते हैं क्योंकि वे दोनों घोलों के अलग करने वाली अर्धपारगम्य झिल्ली को पार नहीं कर पाते हैं। परासरण में उर्जा मुक्त होती है जिसके प्रयोग से पेड़-पौधों के बढते जड़ चट्टानों को भी तोड़ देती हैं।
परासरण- वह क्रिया जिसके फलस्वरूप अर्धपरागम्य झिल्ली से होकर विलायक के अणु कम सांद्रता वाले घोल से अधिक सांद्रता की और जाते है परासरण क्रिया कहलाती है।
वासुदेव बलवंत गोगटे

वासुदेव बलवंत गोगटे हिन्दू महासभा के सक्रिय कार्यकर्ता थे। इन्होंने पुणे विश्वविद्यालय से कला स्नातक एवं विधि स्नातक किया था। उनके पुणे में फर्गुसन कॉलिज के अध्ययन के दौरान ही सरकार ने १९३१ में १६ निर्दोष नागरिकों को मात्र मार्शल लॉ का उल्लंघन करने के आरोप में फांसी पर लटका दिया था। इसके प्रतिशोधस्वरूप इन्होंने तत्कालीन गवर्नर, हॉटसन पर गोलीबारी कर उसकी हत्या का एक असफल प्रयास किया। इसके परिणामस्वरूप इन्हें सात वर्ष काकारावास मिला। ये १९३७ में रिहा हुए। उसके बाद विधि में स्नातक किया व वकालत करने लगे। १९४८ में गांधी हत्याकाण्ड के षडयंत्र के आरोप में इन्हें गिरफ्तार किया गया। ये पुणे नगरपालिका के सदस्य और बाद में अध्यक्ष भी निर्वाचित हुए थे। बाद में ये महाराष्ट्र विधान परिषद में विपक्ष के नेता भी रहे। इनके प्रयासों से ही वहां वासुदेव बलवंत फड़के का स्मारक निर्माण हुआ। २४ नवंबर, १९७४ में इनका देहान्त हो गया।
इंद्रायणी एक्सप्रेस

२२१०५ और २२१०६ इंद्रायणी एक्सप्रेस एक सुपरफ़ास्ट एक्सप्रेस है। भारतीय रेलवे से सम्बंधित यह रेल मुंबई सी एस टी और पुणे जंक्शन के बीच में चलती है। यह रोज चलने वाली रेल है तथा इसका नाम पुणे के पास बहने वाली एक नदी इंद्रायणी के नाम पर किया गया है। यह रेल जिसका की पिछला क्रमांक १०२१ मुंबई से पुणे जाने के दौरान था तथा १०२२ पुणे से मुंबई जाने के दौरान था, इसे अब और उन्नत कर दिया गया है तथा अब यह सुपर फ़ास्ट हो गयी है। २२१०५ (मुंबई सी एस टी – पुणे जंक्शन) २२१०६ (पुणे जंक्शन से मुंबई सी एस टी)।

कोच

इंद्रायणी एक्सप्रेस में २ एयर कंडिशन्ड चेयर तथा आठ सामान्य द्वितीय श्रेणी की कार हैं। पास होल्डर्स के लिए २ सामान्य द्वितीय श्रेणी के आरक्षित कोच तथा ५ सामान्य अनारक्षित कोच होते हैं। भारतीय रेलवे के साथ करार पे कोचों की संख्या मांग के हिसाब से कम या ज्यादा की जाती है।

सेवाएं

इंद्रायणी एक्सप्रेस की शुरुआत पहली बार २७ अप्रैल १९८८ को की गयी थी जो की मुंबई सी एस टी से पुणे के बीच चलने वाली ६ इंटरसिटी कारों में से एक है। दूसरी अन्य कारें १२१२७/२८ मुंबई पुणे इंटरसिटी एक्सप्रेस, ११००७/०८ डेक्कन एक्सप्रेस, ११००९/१० सिंहगड एक्सप्रेस, १२१२५/२६ प्रगति एक्सप्रेस और १२१२३/२४ डेक्कन एक्सप्रेस हैं। २२१०५ इंद्रायणी एक्सप्रेस - तीन घंटे २८ मिनट में १९२ किलोमीटर की दूरी ५५.३८ किलोमीटर प्रति घंटा की रफ़्तार से पूरी करती है। जबकि २२१०५ इंद्रायणी एक्सप्रेस तीन घंटे २० मिनट में १९२ किलोमीटर की दूरी ५७.६० किलोमीटर प्रति घंटा की रफ़्तार से पूरी करती है |

यात्रा परिपथ

हालाँकि मार्ग का बिजली करण पूरी तरह हो चुका है पर यह ट्रेन डीजल इन्जिन से चलती है। गूटी का डब्ल्यू डी एम् ३ डी इन्जिन मुंबई सी एस टी तक इस ट्रेन को खीचता है।

विचलन की घटना

१ दिसम्बर १९९४ की रात को इंद्रायणी एक्सप्रेस के ब्रैकिंग पॉवर नें कर्जत और लोनावला के बीच, ठाकुरवाडी केबिन के निकट आग लग जाने पर काम करना बंद कर दिया। रनवे ट्रेन निचली पहाड़ी क्षेत्र के तरफ १०० किलोमीटर प्रति घंटा की रफ़्तार से उतर गयी तथा मैदानी क्षेत्र में जाकर रुकी। वास्तविक कारण अभी भी अज्ञात हैं।
लैदन मैगलेव ट्रैन दुर्घटना २००६

लैंदन मैगलेव ट्रैन दुर्घटना जर्मनी के लैंदन में २२ सितंबर, २००६ को हुई थी जब एक मैगलेव ट्रैन एक रखरखाव वाहन से टकरा गई। इस दुर्घटना में २३ लोग मारे गए थे। किसी मैगलेव पर हुई ये सबसे घातक दुर्घटना थी। दुर्घटना के समय मैगलेव पटरी (३१॰८ किमी) पर ही थी और जिन पटरियों पर दुर्घटना घटी थी वह लैंदन की ओर से डोरपन को जाती थीं।

दुर्घटना

दुर्घटना २२ सितंबर २००६ की सुबह हुई थी। दुर्घटना लैंदन से १ किमी दूर उपरी मार्ग की पटरियों पर हुई थी जब एक मैगलेव रखरखाव वाहन से टकरा गई। रखरखाव वाहन उस समय पटरियों पर कचरा हटाने के काम पर था, जब ये मैगलेव ट्रैन २०० किमी/घंटे कि तीव्र गति से वाहन से टकरा गई। टक्कर के कारण ट्रैन थोडी़ सी पटरियों से उतर गई और दोनों ही वाहनों को भारी क्षति पहुँची। ट्रैन की छत आंशिक रूप से उखड़ गई और टक्कर से मलबा पटरी पर ४०० मीटर तक फैल गया। २३ लोग मारे गए और १० लोग बुरी तरह घायल हो गए। ट्रैन के यात्रियों में ट्रांसरैपिड के कर्मचारी, नर्सिंग केयर कंपनी और एक स्थानिय कंपनी आर॰डब्ल्यू॰ई के कर्मचारी थे। दुर्घटना में बचे लोगों में रखरखाव वाहन के दो कर्मचारी भी थे।